CELEX: 62009TN0439
Language: da
Date: 2009-10-23 00:00:00
Title: Sag T-439/09: Sag anlagt den 23. oktober 2009 — Purvis mod Parlamentet

16.1.2010   
            
            
               DA
            
            
               Den Europæiske Unions Tidende
            
            
               C 11/32
            
         Sag anlagt den 23. oktober 2009 — Purvis mod Parlamentet
   (Sag T-439/09)
   2010/C 11/61
   Processprog: fransk
   
      Parter
   
   
      Sagsøger: John Robert Purvis (Saint-Andrews, Det Forenede Kongerige) (ved avocats S. Orlandi, A. Coolen, J.-N. Louis og É. Marchal)
   
      Sagsøgt: Europa-Parlamentet
   
      Sagsøgerens påstande
   
   
               —
            
            
               Det fastslås, at Europa-Parlamentets præsidiums afgørelser af henholdsvis 9. marts og 1. april 2009 er retsstridige, for så vidt som de ændrer den supplerende pensionsordning og afskaffer den særlige måde, hvorpå den supplerende pension udbetales til de nuværende og tidligere medlemmer af Parlamentet, der frivilligt har tilsluttet sig denne fakultative pensionsordning.
            
         
               —
            
            
               Parlamentets afgørelse af 7. august 2009 om at meddele sagsøgeren afslag på at få 25 % af sin pension udbetalt som et engangsbeløb annulleres.
            
         
               —
            
            
               Parlamentet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Søgsmålet er anlagt til prøvelse af Parlamentets afgørelse af 7. august 2009, der er truffet i medfør af bestemmelserne vedrørende den supplerende (frivillige) pensionsordning i bilag VIII til regulativ om omkostningsgodtgørelser og andre godtgørelser til Europa-Parlamentets medlemmer, som ændret ved Parlamentets afgørelse af 9. marts 2009, hvorved sagsøgerens anmodning om at få sin supplerende pension udbetalt dels i form af et engangsbeløb (25 %), dels i form af en løbende pension med virkning fra august 2009, blev afslået.
   Til støtte for sit søgsmål har sagsøgeren fremsat følgende fire anbringender:
   
               —
            
            
               Der foreligger en tilsidesættelse af sagsøgerens velerhvervede rettigheder samt af princippet om beskyttelse af den berettigede forventning.
            
         
               —
            
            
               Der foreligger en tilsidesættelse af de grundlæggende principper om ligebehandling og proportionalitet.
            
         
               —
            
            
               Der foreligger en tilsidesættelse af artikel 29 i regulativ om omkostningsgodtgørelser og andre godtgørelser til Europa-Parlamentets medlemmer, hvori det er fastsat, at kvæstorerne og generalsekretæren påser, at der anlægges en korrekt fortolkning og konsekvent anvendelse af dette regulativ.
            
         
               —
            
            
               Der foreligger en tilsidesættelse af princippet om loyal opfyldelse af kontrakter og ugyldighed af klausuler, der er udtryk for ren magtfuldkommenhed.